छात्रों ने डाकघर का कामकाज समझा
दसूहा | दर्शनअकादमी सीबीएसई सीनियर सेकेंडरी स्कूल के प्रिंसिपल रसिक गुप्ता द्वारा शुरू किए ‘रियल लाइफ एजुकेशन फील्ड ट्रिप’ अभियान के तहत चौथी पांचवीं कक्षा के विद्यार्थियों ने टीचर हरप्रीत कौर, निहारिका और कुलदीप सिंह के नेतृत्व में दसूहा के डाकघर का दौरा किया। उन्होंने डाकघर के कामकाज को समझना और कार्यालय का काम कैसे चलता है, इस संबंधित जानकारी ली। पोस्ट मास्टर संजीव कुमार ने विद्यार्थियों को डाक से संबंधित जानकारी दी। डाक विभाग के कर्मचारी दयानंद और निशांत ने बच्चों को डाक कार्य और डाक टिकटों के बारे में बताया। कोषाध्यक्ष कृष्ण चंदन ने मासिक योग योजना, राष्ट्रीय बचत योजना और औरतों के लिए बचत योजनाओं के बारे में जानकारी देते हुए बताया कि दस साल की उम्र में बच्चे अपना खाता खुलवा सकते है।
hin_Deva hin_Deva